**தெங்குமரஹாடா**, (*Thengumarahada*), தமிழ்நாட்டின், நீலகிரி மாவட்டத்தின், கோத்தகிரி வட்டம், கோத்தகிரி ஊராட்சி ஒன்றியப் பகுதியில் உள்ள தெங்குமரஹாடா ஊராட்சியில் அமைந்த சிற்றூர் ஆகும். இங்கு மாயாறு பாய்கிறது.

அமைவிடம்
--------

மேற்கு தொடர்ச்சி மலையில் உள்ள காப்புக் காட்டில் அமைந்த முதுமலை தேசியப் பூங்கா பரப்பில் தெங்குமரஹாடா கிராமம் உள்ளது. இக்கிராமம் நீலகிரி மாவட்டத்தின் கோத்தகிரி வட்டத்தில் அமைந்திருப்பினும், கொடநாட்டிலிருந்து மலைக்காடுகள் வழியாக, மூன்றரை மணி நேரம் நடந்து, 10 கி.மீ தொலைவில் உள்ள தெங்குமரஹாடா கிராமத்தை அடையலாம். தெங்குமரஹாடாவிலிருந்து கொடநாடு செல்ல அடிப்படை சாலை வசதிகள் இல்லை. 

ஈரோடு மாவட்டத்தின், பவானிசாகருக்கு வடமேற்கே 25 கிமீ தொலைவில் உள்ள தெங்குமரஹாடாவிற்கு செல்ல கோத்தகிரி, மேட்டுப்பாளையத்தில் இருந்து தினமும் காலை, மாலை என 2 அரசுப் பேருந்துகள் மட்டும் உள்ளன.

மலையேற்றம்
----------

தெங்குமரஹாடா பகுதிக்கு மலையேற்றப் பயிற்சி மேற்கொள்பவர்கள் உதகமண்டலம் வடக்கு மாவட்ட வனத்துறை அதிகாரிகளிடம் முறையாக அனுமதிபெற வேண்டும். வனத்துறை வழிகாட்டிகள் மூலம் மட்டும் மலையேற்றப் பயிற்சி மேற்கொள்ள முடியும். தெங்குமரஹாடாவில் உள்ள வனத்துறை அலுவலவகத்துக்குச் சொந்தமான விடுதியில் தங்கிக்கொள்ள முன் அனுமதி பெறவேண்டும்.

மக்கள் பிரச்சனைகள்
------------------

இக்கிராமத்தில் நான்கு தலைமுறைகளாக 350 குடும்பங்கள், இங்கு பாயும் மோயாறு நீர்வளத்தைக் கொண்டு காட்டு வேளாண்மை செய்து வாழ்கின்றனர். சத்தியமங்கலம் வனவிலங்கு உய்வகம் மற்றும் புலிகள் காப்பகம் நிறுவப்பட்டதற்குப் பின், தெங்குமரஹாடா கிராம மக்கள், 38 கிமீ கிழக்கில் உள்ள சத்தியமங்கலத்தில் உள்ள கல்விநிலையம், சந்தை மற்றும் மருத்துவமனைகளுக்குச் செல்வதற்கு, நல்ல சாலை வசதி இன்மையால் பெருந்துயர் கொள்கின்றனர். இதனால் தெங்குமராஹாடா கிராம மக்கள் தங்களை வேறிடங்களில் குடியேற்றி வாழ வழிவகை செய்து தருமாறு அரசிடம் கோரிக்கை வைத்துள்ளனர்.

### முதுமலை தேசியப் பூங்கா விரிவாக்கதிற்கு மக்கள் வெளியேற்றம்

497 குடும்பங்கள் வாழும் தெங்குமரஹடா கிராமம் முதுமலை தேசியப் பூங்காவின் கிழக்கு எல்லைப்பகுதியாக உள்ளது. 1948ல் உருவான தெங்குமரஹடா கிராமம் பயிரிடுவதற்காக 100 ஏக்கர் நிலம் தெங்குமரஹடா கூட்டுறவு சங்கத்துக்கு வழங்கப்பட்டது. பின்னர் 500 ஏக்கர் வன நிலம் குத்தகையாகவும் அரசு வழங்கியது. இந்த தெங்குமரஹடா கிராமம் தான் முதுமலை புலிகள் சரணாலயத்தின் கிழக்கு எல்லைப்பகுதியாக உள்ளது. தெங்குமரஹடா கிராமத்தை சுற்றியுள்ள மலைப்பகுதிகளில் புலி, யானை, சிறுத்தை, கரடி, மான் உள்ளிட்ட விலங்குகள் அதிகம் காணப்படுகின்றன. அண்மையில் நடந்த புலிகள் கணக்கெடுப்பில், தெங்குமரஹடா கிராமத்தை சுற்றி 33 புலிகள் உள்ளனவாம். இதனிடையே மனிதர்கள் - விலங்குகள் மோதல் கருதி, வனப்பகுதியில் இருந்து மக்களை வெளியேற்றி வேறு பகுதியில் குடியேற்ற அரசு முடிவு செய்தது. இக்கிராமத்தில் வசிக்கும் 497 குடும்பங்களை வேறிடத்திற்கு மாற்ற, குடும்பத்திற்கு 15 இலட்சம் ரூபாய் என்ற கணக்கில், 74.55 கோடி ரூபாய் நிதி ஒதுக்க திட்டமிடப்பட்டது. தமிழக அரசுக்கும் இதற்கான பரிந்துரையை அக்டோபர் 2022ல் அனுப்பி வைக்கப்பட்டது

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  தெங்குமரஹாடா மலையேற்றப் பயிற்சிக்கு
4. ↑  தெங்குமரஹாடா... இங்குதான் யானைகள் அதிகம்
5. ↑  Thengumarahada village ready to relocate
6. ↑  தெங்குமரஹடா கிராமத்தினர் இடமாற்றம் மாற்றம்
7. ↑  தெங்குமரஹடா கிராமத்தினர் வெளியேறப்போவது எப்போது? மத்திய அரசுக்கு ஹைகோர்ட் முக்கிய உத்தரவு

வெளி இணைப்புகள்
---------------

* தெங்குமரஹடா - கெஜலட்டி சுற்றுலா - காணொளி

| * பா
* உ
* தொ
நீலகிரி மாவட்டம் |
| --- |
| மாவட்ட தலைமையகம் | உதகமண்டலம் |  |
| மாநிலம் | தமிழ்நாடு |
| வட்டங்கள் | உதகமண்டலம் வட்டம்  **·**  குன்னூர் வட்டம் **·** கூடலூர் வட்டம் **·** கோத்தகிரி வட்டம் **·** குந்தா வட்டம்  **·**  பந்தலூர் வட்டம் |
| நகராட்சிகள் | உதகமண்டலம்  **·**  குன்னூர்  **·** கூடலூர்  **·**  நெல்லியாளம்  **·**  |
| பேரூராட்சிகள் | கோத்தகிரி  **·**  நடுவட்டம்  **·**  ஜெகதலா  **·**  சோளூர் **·**  தேவர்சோலா  **·**  கேத்தி  **·** கீழ்குந்தா  **·**  அதிகரட்டி  **·**  பிக்கட்டி  **·**  ஹுலிக்கல்  **·**  ஓ' வேலி |
| ஊராட்சி ஒன்றியங்கள் | 
உதகமண்டலம் ஊராட்சி ஒன்றியம்  **·**  குன்னூர் ஊராட்சி ஒன்றியம் **·** கூடலூர் ஊராட்சி ஒன்றியம் **·** கோத்தகிரி ஊராட்சி ஒன்றியம்  |
| உயரமான மலை உச்சி | தொட்டபெட்டா |
| சுற்றுலாத் தலங்கள் | முதுமலை வனவிலங்கு காப்பகம் **·** முதுமலை யானைகள் புத்துணர்வு முகாம் **·** நீலகிரி மலை இரயில் பாதை  **·**  ஊட்டி ஏரி **·** ஊட்டி தாவரவியல் பூங்கா **·** கொடநாடு |
| மலைவாழ் பழங்குடியினர் | கோத்தர் **·**  தோடர்  **·** இருளர் |
| மக்களவை & சட்டமன்றத் தொகுதிகள் | நீலகிரி மக்களவைத் தொகுதி  **·**  உதகமண்டலம் (சட்டமன்றத் தொகுதி)  **·**  குன்னூர் (சட்டமன்றத் தொகுதி) **·**  கூடலூர் (சட்டமன்றத் தொகுதி) (தனி) |
| இணைய தளம் |  |